paragraph_text: Prvi samostalni album "Rupe" objavio je 2005. godine. Drugi album "Jezuš, dečki, kak me hiče i druge zaglazbancije" objavio je 2011. godine, a 2021. godine izdavačka kuća Cantus objavila je CD Tri šansonijera na kojima se, uz izabrane kantautorske skladbe Jadranka Črnka i Igora Brešana, nalaze i skladbe Mladena Medaka Gage. U listopadu 2022. Croatia Records objavila je Gagin samostalni album Dečki, kak me hiče s dvanaest kantautorskih festivalskih uspješnica tamburaške glazbe, među kojima je i nekoliko nagrađenih pjesama, kao i antologijska Jezuš, dečki, kak me hiče.